Osten

**Osten** oli Pommerist pärit vana aadlisuguvõsa. Balti aadlisuguvõsana kandis see nime **Osten-Sacken**.

Ostenite suguvõsa esindajaid liikusid 13. sajandil Baltikumi. Ostenid olid Kuramaa põlisaadlisuguvõsa, millel oli v. „Lyndale" suguvõsaharu, 1386. aastast kasutas nimekuju  v. „Sacken". 16. sajandi keskpaigast „v. Sacken, gen. v. der Ost", hiljem „v. der Osten, gen. Sacken". 

Suguvõsal oli 1763. aastast Saksa-Rooma riigikrahvi tiitel, 1797 ja 1821. aastast Venemaal krahvitiitel, 1796. aastast Preisi ja 1832. aastast Venemaal vürstitiitel, 1853, 1854 ja 1862 Venemaal paronitiitel. 

Suguvõsa oli kantud 1620. aastast Kuramaa rüütelkonna  aadlimatriklisse, 1675. aastast naturalisatsiooni korras Rootsi rüütelkonda introdutseeriti 1675. aastal vabahärrana nr 104 all, 1740. aastast Saaremaa rüütelkonna  aadlimatriklisse, 1797. aastal nr 240, 1818. aastal nr 318 ja 1844	 nr 362 Liivimaa rüütelkonna  aadlimatriklisse.

## Mõisavaldused
Suguvõsale kuulusid eri aegadel mõisad: Eesti alal Kirna, Kõljala mõis, Saaremaal Randvere mõis, Kuramaa aladel Saka vasallilinnus, Jaunbrenguļi mõis, Dreiliņi mõis, Āstere mõis, Ungurpilsi mõis jt.

## Saaremaa Osten-Sackenid

Georg von der Osten-Sacken (1617–1690) oli 1675. aastast naturalisatsiooni korras Rootsi aadlik; Rootsi rüütelkonda introdutseeriti samal aastal vabahärrana nr 104 all. Osten-Sackenid olid kantud Saaremaa rüütelkonna aadlimatriklisse 1741. aasta nr 78/79 all.
*Alexander von der Osten-Sackeni (1590–1654), Kaunispe mõisnik
**Georg von der Osten-Sacken (1617–1690) Rootsi sõjaväelane ja riigitegelane (Saaremaa kuberner (1678–1690), Saaremaa ülemmaakohtu president ja Saaremaa konsistooriumi direktor), Saaremaa Kaunispe, Kõljala ja Siiksaare (*Siksaar*) ning Eestimaa Eivere mõisaomanik.

*A Johann Gustav von der Osten-Sacken (1692 Stockholm – 1778), Saaremaa Kaunispe, Kõljala, Haeska, Võrsna, Jõgise, Sääre ja jmt mõisade omanik, Saaremaa maanõunik ning Saaremaa konsistooriumi president
**B1 Parun Reinhold *Friedrich* von der Osten-Sacken (1725 Kõljala – 1792 Kuressaare), tegelik riiginõunik, Saaremaa maanõunik ning Saaremaa konsistooriumi president, ülemkirikueestseisja, Kõljala, Haeska ja Torgu mõisnik
***C1 Parun Reinhold Friedrich Baron von der Osten-Sacken (1755 Torgu – 1829 Katriņa)
****D1 Parun *Reinhold* Friedrich von Osten-Sacken (1791–1864 Peterburi), Venemaa ametnik välisministeeriumis
****D2 Parun *Karl* Magnus von der Osten-Sacken (1793–1870 Baden-Baden, Karlsruhe, Baden-Württemberg), Venemaa ametnik Välisministeeriumi Aasia departemangu viitsedirektor
**B2 Johann Gustav von der Osten-Sacken (1727 Kõljala – 1789 Peterburi), Saksimaa sõjaväelane (kindralleitnant), Kuramaa minister Venemaa keiserlikus õukonnas 1768–1789, Kirna ja Engdesi mõisnik
***C2 krahv (1801) Karl Gustav von der Osten-Sacken (1787 – 1855 Paide), Venemaa sõjaväelane (suurtükiväe alampolkovnik), 1812. aasta Prantsuse-Vene sõja osavõtja,  
**B3 Otto Georg (Jürgen) von der Osten-Sacken (1728 Kõljala – 1803 Kuressaare), Peterburi kubermangu Kaskovo mõisnik
**B4 Alexander Mathias von der Osten-Sacken (1730–1759 Palzigi lahingus), Venemaa sõjaväelane (kapten) Seitsmeaastases sõjas
**B5 krahv (1797) Karl Magnus von der Osten-Sacken (1733 Kõljala – 1808 Kirna), Venemaa riigi riigiametnik, Peterburi õukonna tseremooniameister, suursaadik Taanis, suurvürstide Pavel Petrovitši (hilisem Venemaa keiser Paul I) ja Konstantin Pavlovitši (Paul I üks poegadest) kasvataja. Kirna mõisnik, mõisaomanik Valgevenemaal. 1801 laiendati krahvitiitel ka tema vennapoegadele Karl Gustav ja Johann Gustav von der Osten gen. Sackenile.
**B6 parun Ludwig Christoph von der Osten-Sacken (1737 Kõljala – 1813 Kuressaare), Venemaa sõjaväelane (major), 1783–1786 Saaremaa maamarssal ja Saaremaa maanõunik, Sääre, Mehenpähi ja Orissaare mõisnik)
***C1 krahv (1801) Johann Gustav von der Osten-Sacken (1770 – 1852 Kiiev), kolleegiuminõunik
****D1 krahv Karl Ludwig *Heinrich* von der Osten-Sacken ( (1807 Kiiev –1895 Wiesbaden), Venemaa sõjaväelane (kindralleitnant), Harkovi kuberner 1855–1856, Randvere mõisa fideikomissihärra
***C2 parun Christoph *Ludwig* von der Osten-Sacken (1773 Kose-Uuemõisa – 1851 Kuressaare), Venemaa sõjaväelane (kindralmajor), 1812. aasta Prantsuse-Vene sõja osavõtja
****D2 parun Georg *Otto* Gottschalk von der Osten-Sacken (1813 Vääna – 1890 Peterburi), Venemaa sõjaväelane (kindralleitnant)
****D3 parun August Friedrich Heinrich von der Osten-Sacken (1814 Vääna – 1892 Peterburi), kunstnik
**B7 parun Lorenz Gottlieb von der Osten-Sacken (1738 Kõljala – 1795), sõjaväelane (major), õuenõunik, 1786–1792 Saaremaa maamarssal ja Saaremaa maanõunik, Kaunispe, Kõljala ja Haeska mõisnik.

## Eestimaa Osten-Sackenid
Osten-Sackenid olid kantud Eestimaa rüütelkonna aadlimatriklisse 1800. aasta 9. märtsist nr 263 all ning Kaunispe Osten-Sackenid 1846. aastast.

## Kuramaa Osten-Sackenid

Kuramaa Osten-Sackenid olid kantud Kuramaa rüütelkonna aadlimatriklisse 1620. aasta 17. oktoobris nr 
6, 207, 275, 287, 281 all.
*Ewald von der Osten-Sacken (sünd enne 1682–1718), Kuramaa hertsogiriigi kantsler 1709–1718, 

*Christoph Friedrich von der Osten-Sacken, gen. Sacken auf Appricken (ca. 1697–1759), Kuramaa hertsogiriigi kantsler 1731–1736

*parun Wilhelm Ferdinand von der Osten-Sacken (u 1700–1754) 
**Vürst Fabian Gottlieb von der Osten-Sacken a. d. H. Rothof (1752–1837) Venemaa keisririigi väejuht (kindralfeldmarssal)

*Parun Friedrich Theodor Paul von der Osten-Sacken (1880–1934), Eesti baltisaksa ajaloolane, arhivist ja pedagoog

## Osten-Sackenite suguvõsa vapid

File:Osten gen. Sackeni suguvõsa krahvivapp (Püha Rooma).jpg|Osten gen. Sackeni suguvõsa krahvivapp (Püha Rooma keisririik)
File:Osten gen. Sackeni suguvõsa krahvivapp (Venemaa).jpg|Osten gen. Sackeni suguvõsa krahvivapp (Venemaa keisririik, 1821)
File:Osten gen. Sackeni suguvõsa vürstivapp (Preisi).jpg|Osten gen. Sackeni suguvõsa vürstivapp (Preisi kuningriik)

## Viited

## Kirjandus
*Essen, Nicolai von: Genealogisches Handbuch der Oeselschen Ritterschaft, Tartu 1935, -260